Scòsia

Ła **Scòsia** (par scots e inglese *Scotland*  [ˈskɒt.lənd;], par gaełego scosexe *Alba* [ ˈal̪ˠapə]), inte el antighita ciamà **Całedonia**, ła xe na nasion de l'Eoropa nord-osidentał e ła ciapa rento ła parte setentrionał de ła Gran Bretagna. Ła xe na nasion costitutiva (*Constituent country*) del Renio Unìo e ła so cavedał ła xe Ebora.

Ła Scòsia ła xe stà on stato independente dal 843 al 1801, cuando xe stà 
l' Ato de Union. In Scòsia se parla tre łéngue: el gaełego scosexe, el scots e el inglese.

## Storia
Un tempo Regno independente, dal 1707, co l'Ato de Union la xe ndada a far parte del Regno de Gran Bretagna, insieme a l'Inghiltera. I regni de Scozia e Inghiltera i jera par altro zà unii dinasticamente dal 1603.

## Sistema zuridego
Nonostante la partegnenza al Regno Unio, la Scozia la vanta un sistema zuridego autonomo, un sistema de educazion destacà e na propia Chiesa nazional.
### Parlamento
Dopo del referendum del 1997 sulla c.d. devolusion, el xe stà anca recostituio el Parlamento Scoseze (el jera stà fuso co quel inglese inte el 1707), co difarenti competenze lesislative inte le materie de intaresse nazional scoseze.

### Aministrazione łocale
Ła Scozia ła vanta 32 aree aministrative. Łe vècie contee mantengnono un ròło sołamente a fini catastałi.

## Łéngue
Łe lengue parlae in Scòsia łe xe l'inglexe, chiamà SSE (*Scottish Stàndar English*), el scots, na łéngua zermanega che ła se ga desviłupà in maniera difarente respeto a l'inglese de l'Inghiltera e chiamà anca *Lallans* e el gaelego scosese.

'L inglexe de Scòsia el xe sta uficialmente riconosuo come "lenguajo rejonal o de minoranse" dal *European Charter for Regional or Minority Languages*, ratificà dal Regno Unìo inte el 2001, e el ga otegnuo el suporto nasionałe dato al inglexe e al gaelico scosexe.

### Celti
Su le Isole Shetland se parlava anca el *[[łéngua norn|norn]]*, na lengua de orizene celteghe ma oramai da tempo estinguesta. Benché el gaelego el sie ormai praticamente relegà a le *Highlands*, tanti elementi i xe presenti, in forma tante volte anglicisada, in tanti toponemi, p.es. *aber* (fose), *baile, bal* (cità), *beinn, benn* (monte, let. testa), *innis* (ìzoła), *loch* (lago). Tuta via na parcentual picenina de scosezi, poco pì de l'1%, el ga uncora el gaelico cofà so prima łéngua.

L'area ministrativa del *Na h-Eileanan Siar* (Ebridi esterne) el xe l'ugnol onde che el gaelego el rapresente uncora uncuò la lengua pì chiacolada da la povolazion. Squasi tuti i gaeleghi i parla comunque la lengua inglese.

## Economia
Ebora ła xe uno dei prinsipałi sentri finansiari europei. I fondałi del Mar del Nord e de l'Atlàntico setentrionałe de pertinensa scosexe i contien łe pi grande riserve de petrołio de l'Union Europea.

Ła so' vałuta ła xe ła sterlina scosese (£) (GBP).

## Altre robe
El so' fiore nasionałe el xe el *[[Asteraceae|Thistle]]*.

El so TLD el xe .uk.

## Gałeria de someje

Ben Nevis - panoramio - Stuart Locke.jpg|Pen Neviš, a ovest 
Forth Bridge 2022.jpg|Ponte so el Fiordo de el Forth, a est; patrimonio ONUESC
Glasgow - aerial - 2025-04-17 10.jpg|panorama de Glasgo
Orkney Ring of Brodgar 03.jpg|sito de ła neołitego de el Aneło de Brodgar; tito patrimonio ONUESC


## Notasion

## Voxi corełà
*Referendum par l'independensa de ła Scòsia del 2014